b'\n_START_ARTICLE_\nDragon Ball\n_START_PARAGRAPH_\nDragon Ball (japansk: \xe3\x83\x89\xe3\x83\xa9\xe3\x82\xb4\xe3\x83\xb3\xe3\x83\x9c\xe3\x83\xbc\xe3\x83\xab Hepburn: Doragon B\xc5\x8dru), av og til stilisert som Dragonball, er en japansk mediafranchise laget av Akira Toriyama i 1984. Den originale mangaserien, skrevet og illustrert av Toriyama, ble serialisert i Weekly Shonen Jump fra 1984 til 1995, med de 519 individuelle kapitlene samlet sammen i 42 tank\xc5\x8dbon-volumer, av utgiveren Shueisha. Dragon Ball var i utgangspunktet inspirert av den klassiske kinesiske novellen Journey to the West, s\xc3\xa5 vel som kampsportfilmer fra HongKong. Serien f\xc3\xb8lger eventyrene til protagonisten, Son Goku, fra barndommen til voksenlivet mens han trener kampsport og utforsker verden p\xc3\xa5 jakt etter de sju kulene kjent som dragekuler (engelsk: Dragon Balls), som tilkaller en drage som oppfyller \xc3\xb8nsker n\xc3\xa5r man samler alle sammen. Gjennom reisen f\xc3\xa5r Goku en rekke venner og kjemper med et stort utvalg av fiender, hvor mange av dem ogs\xc3\xa5 leter etter dragekulene.'